stanford-oval/wikipedia huggingface dataset:
הישרדות פאלאוון
מתמודדים

בעונה זו חולקו המתמודדים לשני שבטים: בוהאיי; השבט הכחול שפירושו חיים (בפיליפינית: buhay), וליגאוו; השבט הירוק שפירושו פרא (בפיליפינית: ligaw). באיחוד התלכדו שני השבטים לשבט טגאיי, שצבעו שחור ופירושו רכס הרים.
| מתמודד | שבט מקורי | חילוף שבטים | שבט מאוחד | הדחה | אי המתים |
| --- | --- | --- | --- | --- | --- |
| רז ניסים כהן 25, תל אביב-יפו | ליגאוו |  |  | 03 !פרש יום 6 | 01 ! |
| עדי ברגר 24, ירושלים | בוהאיי |  |  | 02 !מודחת שנייה יום 5 | 02 !מפסידה קרב 1 יום 7 |
| דניאל אביסריס 24, חיפה | ללא |  |  | 01 !מודחת ראשונה יום 2 | 03 !מפסידה קרב 2 יום 10 |
| ניקולה וורד 20, עמיר | ליגאוו |  |  | 04 !מודחת שלישית יום 8 | 04 !מפסידה קרב 3 יום 13 |
| אלון ששון 30, תל אביב-יפו | בוהאיי | ליגאוו |  | 05 !מודח רביעי יום 11 | 05 !מפסיד קרב 4 יום 16 |
| טניטה פבר 39, אשקלון | בוהאיי | בוהאיי |  | 07 !מודחת שישית יום 17 | 06 !מפסידה קרב 5 יום 19 |
| ענבר פיניאבסקי-בסון שבה למשחק | בוהאיי | בוהאיי |  | 09 !מודחת שמינית יום 23 | 07 !מנצחת 1 יום 26 |
| יוסי בובליל שב למשחק | ליגאוו | ליגאוו |  | 08 !מודח שביעי יום 20 | 08 !מנצח 2 יום 26 |
| בר זומר 23, חיפה | ליגאוו | ליגאוו | ללא | 10 !מודחת תשיעית יום 25 | 09 !מפסידה קרב 8 מושבעת ראשונה יום 28 |
| אמיר (מוחמד) פחר 26, תל אביב-יפו | בוהאיי | בוהאיי | טגאיי | 11 !מודח עשירי יום 31 | 10 !מפסיד קרב 10 מושבע שני יום 33 |
| שגיא ברייטנר 23, קיסריה | ליגאוו | בוהאיי | טגאיי | 12 !מודח אחד עשר יום 34 | 11 !מפסיד קרב 11 מושבע שלישי יום 36 |
| יוסי בובליל 36, נתניה | ליגאוו | ליגאוו | טגאיי | 13 !מודח שנים עשר יום 37 | 12 !מפסיד קרב 12 מושבע רביעי יום 39 |
| ורד ספיבק 46, תל אביב-יפו | ליגאוו | ליגאוו | טגאיי | 14 !מודחת שלוש עשרה יום 40 | 13 !מפסידה קרב 13 מושבעת חמישית יום 41 |
| מסגנאו מנגיסטו שב למשחק | בוהאיי | בוהאיי | ללא | 06 !מודח חמישי יום 14 | 14 !מנצח 3 יום 41 |
| רז זהבי 45, חדרה | בוהאיי | בוהאיי | טגאיי | 15 !מודח ארבע עשרה מושבע שישי יום 41 | 15 ! |
| מיכל פוקס 34, נס ציונה | בוהאיי | ליגאוו | טגאיי | 16 !מודחת חמש עשרה מושבעת שביעית יום 43 | 16 ! |
| נתנאל (נתי) שדה 39, נהורה | ליגאוו | ליגאוו | טגאיי | 17 !מודח שש עשרה מושבע שמיני יום 46 | 17 ! |
| מסגנאו מנגיסטו 30, מעלה אדומים | בוהאיי | בוהאיי | טגאיי | 18 !מקום שלישי יום הגמר | 18 ! |
| מעיין אדם 29, פתח תקווה | ליגאוו | בוהאיי | טגאיי | 19 !מקום שני יום הגמר השורדת האהובה | 19 ! |
| ענבר פיניאבסקי-בסון 28, כוכב יאיר | בוהאיי | בוהאיי | טגאיי | 20 !השורדת האחרונה יום הגמר | 20 ! |
↑  לאחר שדניאל לא נבחרה לאחד מן השבטים, היא הודחה אוטומטית מהמשחק.
↑  לאחר שרז זהבי הפסיד במשימת ההדחה ביום ה-41, הוא הודח אוטומטית מהמשחק.
הערות שוליים

↑  ערן סויסה, סויסה כבר יודע, באתר ישראל היום, 25 בנובמבר 2016
↑  אלכסנדר כץ, השקה פושרת להישרדות; אפקט "בוקרשט" השפיע על אולפן שישי, באתר ביזפורטל, 21 במאי 2017
↑  אלכסנדר כץ, 25.3% ל'הישרדות'; שוב ערב חלש מאד למהדורות החדשות, באתר ביזפורטל, 25 במאי 2017
↑  אלכסנדר כץ, על גבינות והישרדות: הריאליטי של רשת ממשיך לדשדש עם 23%, באתר ביזפורטל, 1 ביוני 2017
↑  אלכסנדר כץ, 'הישרדות' ממשיכה להיחלש - בערב פושר בכל הערוצים, באתר ביזפורטל, 8 ביוני 2017
↑  משה בנימין, הישרדות ממשיכה לדשדש עם שיא שלילי של 22.2%, באתר ביזפורטל, 15 ביוני 2017
↑  משה בנימין, מנסים לשרוד: חדשות 2 עם 16.7%; הישרדות עם 22.7%, באתר ביזפורטל, 22 ביוני 2017
↑  אלכסנדר כץ, ערב פושר ל'הישרדות'; כאן 11 צמוד לערוץ 10 בזכות הכדורגל, באתר ביזפורטל, 29 ביוני 2017
↑  אלכסנדר כץ, לא נפלנו ברייטינג, כל השאר בונוס: הישרדות עולה קלות, באתר ביזפורטל, 2 ביולי 2017
↑  רז שכניק, אמיר מהישרדות חושף: נולדתי כמוחמד, באתר ynet, 30 במאי 2017
| הישרדות |
| --- | --- | --- |
| מנחה | גיא זו-ארץ (2007–) |  |
| עונות | 2007–2008: האיים הקריביים • 2008–2009: איי הפנינה • 2009: הפיליפינים • 2010: אולסטארס • 2011: איי קמרינס • 2012: VIP • הונדורס • 2017: פאלאוון • 2019: VIP‏ 2 • 2020: VIP‏ 3 • 2021: VIP‏ 4 • 2022–2023: מנילה • 2024 הישרדות באש ובמים |  |
| זוכים | נעמה קסרי (האיים הקריביים) • אריק אלפר (איי הפנינה) • שי אראל (הפיליפינים) • נתן בשבקין (אולסטארס) • אירית רחמים-בסיס (איי קמרינס) • איתי שגב (VIP) • לירון (טילטיל) אורפלי (הונדורס) • ענבר פיניאבסקי-בסון (פאלאוון)  • ג'ובאני רוסו (VIP 2) • אסי בוזגלו (VIP 3) • אלה אייבינדר (VIP 4) • אלית מוסאיוף (מנילה) |  |
לורה האדוק

| --- | --- |

 לידה:  21 באוגוסט 1985 (בת 39) אנפילד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  בית הספר סנט ג'ורג'  בית הספר לאומנויות 
 בן או בת זוג:  סם קלאפלין (יולי 2013–2019) 
 פרופיל ב-IMDb
 
לורה ג'יין האדוק (באנגלית: Laura Jane Haddock; נולדה ב-21 באוגוסט 1985) היא שחקנית אנגלייה. היא מוכרת בעיקר מתפקידיה כקייסי קרטר בסדרת הטלוויזיה "Honest", בת'אן בסרט הטלוויזיה "The Colour of Magic", לוקרציה בסדרת הדרמה "הסודות של דה וינצ'י", נטשה בדרמה הקומית "Monday Monday", סם בסיטקום " How Not to Live Your Life" וכאליסון בקומדיה "קרועים".
ביוגרפיה

האדוק נולדה ברובע אנפילד שבלונדון וגדלה בהרפנדן שבמחוז הרטפורדשייר. היא למדה בבית הספר סנט ג'ורג' בהרפנדן. בגיל 17 עזבה את בית הספר ועברה לחיות בלונדון כדי ללמוד משחק. היא למדה בבית הספר למשחק "Arts Educational School" שבצ'יזוויק.
ביוגרפיה > קריירה

בשנת 2007, האדוק ביצעה את הופעת הבכורה שלה בטלוויזיה בפיילוט "Plus One" שהיה חלק מהתוכנית הקומית "Comedy Showcase".
באותה שנה שיחקה בסרט הטלוויזיה "The Colour of Magic" והתארחה בפרק בסדרה "המשפחה שלי". ב-2008, התארחה בשני פרקים בסדרה "הארמון", ובפרק מסדרת "מיס מארפל" (Marple: A Pocket Full of Rye), ובסדרת הטלוויזיה "Honest" בה שיחקה בתפקיד הראשי כקייסי קרטר.
עוד השתתפה בפרק הפיילוט של הסדרה " Life Is Wild", גרסה אמריקנית לסדרה הבריטית "לב פראי". בדרמה הקומית של ITV1 ‏"Monday Monday" כיכבה האדוק בתפקיד הראשי, וכמו כן היא השתתפה בעונה השנייה והשלישית של הסדרה "How Not to Live Your Life" אחרי שהחליפה את השחקנית שינייד מויניהן.
בתיאטרון שיחקה האדוק בשנת 2009 במחזה "Famous Last" שהיה חלק מפרויקט "Sky Arts" תיאטרון בשידור חי. עוד הופיעה במחזה "רתרפורד ובנו" בתיאטרון נורת'רן סטייג' שבניוקאסל.
ב-2011 הופיעה האדוק בדרמה "Strike Back: Project Dawn" של סינמקס / סקיי TV, וגילמה את הבת החטופה של סוחר בנשק בלתי חוקי. בסדרה "הסודות של דה וינצ'י" היא משחקת בתפקיד לוקרציה דונטי, הפילגש של לורנצו דה מדיצ'י ואהובתו של לאונרדו דה וינצ'י.
בשנת 2016, שיחקה את דמותה של היילי בסדרה "המישור". ב-2017, שיחקה בסרטים "שומרי הגלקסיה: חלק 2" ו"רובוטריקים: האביר האחרון". ב-2019, שיחקה את דמותה של האנה במיני סדרה "הלכידה". ב-2020, כיכבה בתפקיד הראשי בסדרה "קווים לבנים".
בשנת 2022 לוהקה לתפקיד ראשי בסדרת הטלוויזיה הרכש החדש.
ביוגרפיה > חיים אישיים

ב-2011, החלה האדוק לצאת עם השחקן סם קלאפלין. הם הכירו באודישן לסרט "השבוע שלי עם מרילין". ביולי 2013 נישאו השניים בטקס פרטי. בדצמבר 2015, נולד בנם פיפ, ובפברואר 2018 נולדה בתם מרגוט. הזוג התגרש באוגוסט 2019.
בשנת 2020, החלה לצאת עם השחקן טום ריס האריס שמשחק לצידה ב"קווים לבנים".
בשנת 2022, השתתפה בתפקיד ראשי בסדרה ״הרכש החדש״ שיצאה נטפליקס, בתפקיד מקס, לצד נואה סנטינאו.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | The Colour of Magic | בת'אן | סרט טלוויזיה |
| 2008 | גברת מרפל | Marple: A Pocket Full of Rye | מיס גרוסוונור |  |
| 2011 | קפטן אמריקה | Captain America: The First Avenger |  |  |
| 2011 | קרועים | The Inbetweeners Movie | אליסון | פרס אמפייר לשחקנית החדשה הטובה ביותר |
| 2011 |  | Rage of the Yeti | אשלי | סרט טלוויזיה |
| 2012 |  | Storage 24 | ניקי |  |
| 2014 | שומרי הגלקסיה | Guardians of the Galaxy | מרדית' קוויל |  |
| 2015 |  | Superbob | ג'ון |  |
| 2017 | שומרי הגלקסיה: חלק 2 | Guardians of the Galaxy Vol.2 | מרדית' קוויל |  |
| 2017 | רובוטריקים: האביר האחרון | Transformers: The Last Knight | ויויאן ומבלי |  |
| 2022 | אחוזת דאונטון 2: עידן חדש | 2 Downton Abbey | מירנה דלגליש |  |
| TBA |  | Watch the Skies |  | דיבוב |
| TBA |  | The Laureate | ננסי ניקולסון |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | המשפחה שלי | My Family | מלני | בפרק "Life Begins at Fifty" |
| 2007 |  | Comedy Showcase | ניקי | בפרק "Plus One" |
| 2008 |  | Honest | קייסי קרטר |  |
| 2008 | הארמון | The Palace | ליידי ארבלה וורת'סלי | 2 פרקים |
| 2009 |  | Monday Monday | נטשה |  |
| 2009–2011 |  | How Not to Live Your Life | סמנתה |  |
| 2011 | מכת מחץ | Strike Back: Project Dawn | ד"ר קלייר סומרסבי | 2 פרקים |
| 2012 | על אדונים ומשרתים | Upstairs Downstairs | בריל בלארד |  |
| 2012 |  | Missing | סוזן גנתהם | 2 פרקים |
| 2013 |  | Dancing on the Edge | ג'וזפין | בפרק "Interviewing Louis" |
| 2015-2013 | הסודות של דה וינצ'י | Da Vinci's Demons | לוקרציה דונטי | סדרת טלוויזיה; 26 פרקים |
| 2014 | רחוב ריפר | Ripper Street | ליידי ורה | בפרק "The Incontrovertible Truth" |
| 2016 | המוסקטרים | The Musketeers | פולין | סדרת טלוויזיה (פרק אחד) |
| 2016 | המישור | The Level | היילי סברצ'ק | מיני-סדרה |
| 2019 | פשע במעגל סגור | The Capture | האנה רוברטס |  |
| 2020 | קווים לבנים | White Lines | זואי קולינס | תפקיד ראשי |
| 2022 - הווה | הרכש החדש | The Recuit | מקס מלדזה | תפקיד ראשי; 8 פרקים |
תיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Famous Last | טרינה | תיאטרון אורנג' טרי |
| 2009 |  | Rutherford and Son | מרי | תיאטרון "Northern Stage" |
הערות שוליים

↑  Barham, Alexandra (18 במרץ 2008). "Magical chance for actress". Times Series. נבדק ב-2009-09-28. {{cite web}}:  (עזרה)
1 2  Wilde, Jon (7 במרץ 2008). "What a catch: How a girl called Laura Haddock is becoming a very big fish indeed". Daily Mail. נבדק ב-2009-08-13. {{cite web}}:  (עזרה)
1 2  "Monday Monday Press Pack" (PDF). ITV /. נבדק ב-13 באוגוסט 2009. {{cite web}}:  (עזרה)
↑  Northern Stage and Threshold Theatre present Rutherford & Son
↑  "Da Vinci's Demons - A STARZ Original Series - Cast". Starz.com. 2012-11-28. אורכב מ-המקור ב-2015-11-26. נבדק ב-2013-03-27.
↑  Moore, Kasey (2022-09-24). "'The Recruit' Noah Centineo Netflix Series: Everything We Know So Far". What's on Netflix (באנגלית). נבדק ב-2022-10-03.
↑  Becky Freeth (5 בנובמבר 2015). "The Hunger Games' Sam Claflin reveals he's expecting his first child as he coos over pregnant wife Laura Haddock at Mockingjay - Part 2 premiere". Daily Mail. נבדק ב-5 בנובמבר 2015. {{cite web}}:  (עזרה)
↑  Goldberg, Lesley (27 במרץ 2012). "Starz's 'Da Vinci's Demons' Casts British Actress as its Leading Lady". The Hollywood Reporter. {{cite news}}:  (עזרה)
| --- | --- |
בקרת זהויות :  BNE: XX5340744  GND: 1058113496  ISNI: 0000 0003 9955 9500  LCCN: no2012159404  MusicBrainz: 75e55a05-4879-455e-9cdc-5d05dfdb4ad1  NTA: 371685907  SUDOC: 184305136  VIAF: 294019721   WorldCat (עם VIAF): 294019721
המלחמה של פויל

| --- | --- |

 שיר הנושא:  ג'ים פארקר
 סוגה:  דרמה תקופתית מסתורין מלחמה
 יוצרים:  אנתוני הורוביץ 
 כותבים:  אנתוני הורוביץ 
 שחקנים:  מייקל קיצ'ן האניסאקל ויקס אנתוני האוול
 ארץ מקור:  הממלכה המאוחדת
 שפות:  אנגלית
 מספר עונות:  8
 מספר פרקים:  28
 הפקה
 מפיק:  ג'יל גרין סיימון פסמור (2002–2003) קית' תומפסון (2004–2006)
 מפיקים בפועל:  ג'יל גרין
 אורך פרק:  86–100 דקות
 שידור
 רשת שידור:  ITV, STV, UTV
 תקופת שידור מקורית:  27 באוקטובר 2002 – 18 בינואר 2015
 קישורים חיצוניים
 www.foyleswar.com
 דף התוכנית ב-IMDb
 
המלחמה של פויל (באנגלית: Foyle's War) היא סדרת דרמה בלשית שמתרחשת בתקופת מלחמת העולם השנייה ואחריה. את הסדרה יצר הסופר והתסריטאי אנתוני הורוביץ, שכתב גם את הסדרה "רציחות במידסומר". הסדרה הוזמנה על ידי רשת ITV אחרי סיום הסדרה "המפקח מורס" בשנת 2000. באוקטובר 2002 החלו שידורי הסדרה. סיימון שאפס, מנהל התוכנית של ITV, ביטל את המשכה ב-2007, אבל אחרי תלונות רבות ודרישה של הקהל חידש פיטר פינצ'ם, מחליפו של שאפס, את הפקת הסדרה ששודרה ב-2008 וזכתה לאחוזי צפייה גבוהים.
ב-12 בינואר 2015 פרסמו ITV שלא יוזמנו פרקים נוספים של הסדרה בשל ההוצאות הגבוהות של ההפקה. הפרק האחרון של הסדרה שודר ב-18 בינואר 2015.
רקע > תיאור

שש העונות הראשונות של הסדרה התרחשו בתקופת מלחמת העולם השנייה בהייסטינגס שבסאסקס בדרום אנגליה. בלש סגן-ניצב כריסטופר פויל (מייקל קיצ'ן) מנסה ללכוד פושעים המנצלים את המהומה שנוצרה בעקבות המלחמה. הוא נעזר בנהגת שלו, סמנתה "סם" סטיוארט (האניסאקל ויקס), וסמל הבילוש פול מילנר (אנתוני האוול). בעונה השביעית פויל פורש מהמשטרה ועובד עבור MI5, ומנווט בעולם של ריגול והמלחמה הקרה.
רקע > פויל

פויל הוא אלמן, שקט, שיטתי, נבון ישר והגון. עם זאת לרוב יריביו ממעיטים בערכו. החקירות שלו עוסקות בספסרות, בעסקים בשוק השחור, ובמקרי רצח. לעיתים קרובות פויל מתעמת עם בכירים בצבא או בשירותי המודיעין הבריטים, שהיו מעדיפים שהוא יעסוק בענייניו, אבל הוא נחוש בדעתו להשיג צדק.
בכתבה בעיתון ובראיון שנערך עם אנתוני הורוביץ הוא הסביר שהוא חיפש שם שיזכיר את תחילת שנות הארבעים של המאה העשרים. הוא חשב על חנות הספרים פוילס בדרך צ'רינג קרוס בלונדון, שהייתה ידועה בזכות מנהגיה המוזרים ובעלת החנות כריסטינה פויל. כריסטופר היה השם הגברי הקרוב ביותר לכריסטינה.
אחרי מותה של כריסטינה פויל ב-1999, החל לנהל אותה אחיינה, ששמו הוא כריסטופר פויל. בפרק "Bad Blood" הופיע כריסטופר פויל בתפקיד קמע.
רקע > מבנה הפרקים

כל פרק הוא סיפור בפני עצמו. לאורך הסדרה יש כמה קווי עלילה שנמשכים בכמה פרקים. אחד מהם הוא הקריירה של אנדרו, בנו של פויל (בגילומו של ג'וליאן אובנדן), שהוא טייס קרבי בחיל האוויר המלכותי. גם יחסיו של פויל עם כמה דמויות בחייו מתוארים בפרקים שונים.
אורך כל פרק הוא בין 90 ל-100 דקות. בשידורי ITV הסדרה יחד עם הפרסומות שודרו ברצועת שידור של שעתיים. בערוץ PBS קיצצו דקות אחדות מהסרטים כדי שיתאימו לרצועת השידור של 90 דקות.
פרקים

| עונה | שנת ההתרחשות | שמות הפרקים | כותבים |
| --- | --- | --- | --- |
| עונה ראשונה  2002 | מאי - אוגוסט 1940 | 1 (1) "The German Woman"   2 (2) "The White Feather"   3 (3) "A Lesson in Murder"   4 (4) "Eagle Day" | אנתוני הורוביץ   אנתוני הורוביץ   אנתוני הורוביץ   אנתוני הורוביץ |
| עונה 2  2003 | ספטמבר - אוקטובר 1940 | 1 (5) "Fifty Ships"   2 (6) "Among the Few"   3 (7) "War Games"   4 (8) "The Funk Hole"  | אנתוני הורוביץ  אנתוני הורוביץ & מתיו הול  אנתוני הורוביץ & מייקל ראסל   אנתוני הורוביץ |
| עונה 3  2004 | פברואר - יוני 1941 |  1 (9) "The French Drop"   2 (10) "Enemy Fire"   3 (11) "They Fought in the Fields"   4 (12) "A War of Nerves" | אנתוני הורוביץ  אנתוני הורוביץ   רוב היילנד   אנתוני הורוביץ |
| עונה 4 חלק ראשון  2006 | מרץ - אוגוסט 1942 | 1 (13) "Invasion"   2 (14) "Bad Blood" |  אנתוני הורוביץ אנתוני הורוביץ |
| עונה 4 חלק שני  2007 | דצמבר 1942 - מרץ 1944 | 1 (15) "Bleak Midwinter"   2 (16) "Casualties of War" | אנתוני הורוביץ   אנתוני הורוביץ |
| עונה 5  2008 | אפריל 1944 - מאי 1945 | 1 (17) "Plan of Attack"   2 (18) "Broken Souls"   3 (19) "All Clear" | אנתוני הורוביץ   מייקל צ'פלין   אנתוני הורוביץ |
| עונה 6  2010 | יוני - אוגוסט 1945 | 1 (20) "The Russian House"  2 (21) "Killing Time"   3 (22) "The Hide" | אנתוני הורוביץ   דייוויד קיין   אנתוני הורוביץ |
| עונה 7  2013 | אוגוסט - ספטמבר 1946 | 1 (23) "The Eternity Ring"  2 (24) "The Cage"   3 (25) "Sunflower" | אנתוני הורוביץ   דייוויד קיין   אנתוני הורוביץ |
| עונה 8  2015 | אוקטובר 1946 - ינואר 1947 |  1 (26) "High Castle"  2 (27) "Trespass"  3 (28) "Elise" | אנתוני הורוביץ   אנתוני הורוביץ   אנתוני הורוביץ |
דמויות עיקריות

| שם | תפקיד | פרקים | גולם על ידי |
| --- | --- | --- | --- |
| כריסטופר פויל | סגן-ניצב, איש MI5 בעונות 7–8 | כל הפרקים | מייקל קיצ'ן |
| סמנתה סטיוארט | נהגת משטרה, חיילת ב-MTC, עובדת MI5 בעונות 7–8 | כל הפרקים | האניסאקל ויקס |
| פול מילנר | סמל בילוש (עונות 1–5), מפקח בילוש (עונה 6) | 1–20, 22 | אנתוני האוול |
| אנדרו פויל | בנו של סגן ניצב פויל, טייס בחיל האוויר | 1, 4, 6, 8, 10, 19 | ג'וליאן אובנדן |
| אדם ויינרייט | החבר של סמנתה, בהמשך הארוס שלה ובעלה, חבר פרלמנט בעונות 7–8 | 20–28 | מקס בראון (עונה 6) / דניאל ויימן (עונות 7–8) |
| הילדה פירס | מנהלת המבצעים המיוחדים ב-MI5 | 7, 9, 19, 23–28 | אלי הדינגטון |
| ארתור ולנטיין | בכיר ב-MI5 | 23–28 | טים מקמולן |
| סר אלק מאיירסון | MI5 | 24–28 | רופרט ונסיטרט |
| יו ריד | רב-פקד | 2, 3, 4 | מייקל סימקינס |
| ג'יין מילנר | אשתו הראשונה של סמל מילנר | 2, 3, 5, 15 | מלי האריס |
| פישר | שוטר | 2, 4 | פרגוס ובסטר |
| אריק ריברס | סמל משטרה | 5, 7, 9, 10, 12 | ג'פרי פרשווטר |
| טרנר | מפקד של אנדרו | 6, 10 | מרטין טרנר |
| אליסטר רוז | עוזר המפכ"ל | 8, 12 | קורין רדגרייב |
| פרקינס |  | 12, 15, 16 | טוני טרנר |
| איאן ברוק | סמל משטרה | 13–19 | ג'יי סימפסון |
| ג'ו פרנטי | חייל בצבא האמריקאי, חבר של סם | 13, 14 | ג'ונה לוטן |
| אדית אשפורד | החברה של מילנר, ובהמשך אשתו | 14, 15, 19, 20 | קרוליין מרטין (עונה 4) / פולי מאברלי (עונות 5–6) |
| אוברי סטיוארט | כומר, דוד של סמנתה | 9, 17 | בריאן פויזר |
דיוק היסטורי

בסדרה הוקדשה תשומת לב רבה לדיוק בפרטים ההיסטוריים. הדרמה מתרחשת לצד האירועים ההיסטוריים של מלחמת העולם השנייה. אנתוני הורוביץ חשב שכדי לכבד את ותיקי המלחמה חשוב לדייק בפרטים. בהמשך הסדרה התעניין הורוביץ יותר ב"סיפורי הרצח" מאשר בתיאור ההיסטורי של המלחמה בעורף. עם זאת מוזיאון המלחמה האימפריאלי צוין כגוף מייעץ במספר פרקים. יוצרי הסדרה טרחו מאוד בעיצוב הסט, האביזרים והתלבושות.
פרסים

ב-2002 הייתה הסדרה "המלחמה של פויל" מועמדת לפרס באפט"א לטלוויזיה בקטגוריית עיצוב ההפקה. ב-2003 הייתה הסדרה מועמדת לפרס בקטגוריית סדרת הדרמה הטובה ביותר.
הערות שוליים

↑  "ITV may revive second world war drama Foyle's War | Media". The Guardian. 2008-04-09. נבדק ב-2017-05-16.
↑  Chris Tryhorn (2008-04-21). "TV ratings - April 20: Baftas watched by 5.6 million | Media". The Guardian. נבדק ב-2017-05-16.
↑  "Final Foyle's War episode". Itv.com. 2015-01-12. נבדק ב-2017-05-15.
↑  "Bad Blood (2006) Trivia". Foyle's War RV Series. נבדק ב-21 במרץ 2015. {{cite web}}:  (עזרה)
↑  "Foyle's War Bad Blood summary, click on last screen-capture icon". p. 2. נבדק ב-22 במרץ 2015. {{cite web}}:  (עזרה)
↑  "News, nominees and winners from the Academy's five annual Awards ceremonies". Web.archive.org. נבדק ב-2017-05-17.
עאהד רחאל

עאהד רחאל (בערבית: عاهد رحال) הוא ראש מועצה אזורית אל-בטוף משנת 2018 וראש פורום ראשי רשויות בדואיות בצפון.
רחאל שירת 20 שנה בצה"ל ובמשטרת ישראל.
שירת בתפקיד סייר בתחנת מעלה אדומים. בפברואר 2002 ביצע בדיקה של רכב חשוד שהתברר כרכב גנוב וממולכד, בפעולה זו נהרג שותפו אחמד מזאריב ושניהם עוטרו בשנת 2003 בעיטור המופת על שבמעשיהם פעלו באומץ לב הראוי לשמש מופת.
רחאל תושב הכפר רומת אל-הייב ובשנת 2018 נבחר אחרי שני סבבי בחירות לראש המועצה האזורית אל-בטוף. בשנת 2024 נבחר לכהונה שנייה.
רחאל עומד בראש פורום ראשי הרשויות הבדואיות בצפון ותחת הנהגתו הורחב הפורום בשנת 2020 משמונה רשויות המקומיות ל-21 יישובים המורכבים משמונה הרשויות המקוריות ובנוסף להן 13 יישובים השייכים למועצות אזוריות בצפון.
חבר הנהלת מועצת הגליל.
הערות שוליים

↑  יניר יגנה, יואב איתיאל‏, בין "אבו יאיר" למשותפת, הבדואים כבר לא בכיס של אף אחד - וואלה בחירות 2022, באתר וואלה, 13 בפברואר 2021
↑  רס"ר עאהד רחאל
↑  רות וסרמן לנדה, ‏התרחבות פורום הבדואים יכולה להביא לשינוי במציאות הפוליטית בישראל, באתר מעריב אונליין, 25 בינואר 2020
↑  הנהלת המועצה
המחאה נגד היועץ המשפטי לממשלה אביחי מנדלבליט

ההפגנה בפתח תקווה, 22 ביולי 2017
המחאה נגד היועץ המשפטי לממשלה הייתה סדרת הפגנות שבועיות שהתנהלה החל מנובמבר 2016 מדי מוצאי שבת, בסמוך לביתו של היועץ המשפטי לממשלה, אביחי מנדלבליט בפתח תקווה, והחל מדצמבר 2017 עברה באופן חלקי לשדרות רוטשילד בתל אביב. המוחים טענו בין היתר שמנדלבליט התמהמה להגיש כתב אישום בפרשות פליליות שבהן מעורבים ראש ממשלת ישראל בנימין נתניהו ורעייתו שרה נתניהו, ופקידי ממשל נוספים. חלקם דרשו את החלפתו של מנדלבליט או את העמדתו לדין של נתניהו.
תיאור המחאה > העברת ההפגנות לתל אביב

בסוף 2017 החלו הליכים לקראת העברת "חוק ההמלצות", המגביל את כוחה של המשטרה להמליץ כיצד ליישם את מסקנותיה בחקירות שהיא מנהלת. משתתפי המחאה ראו זאת כחקיקה פרסונלית הקשורה לחקירות נתניהו, ועל רקע זאת הועבר מיקום המחאה מפתח תקווה לשדרות רוטשילד בתל אביב. הם עשו זאת לראשונה ב-2 בדצמבר 2017, תחת הכותרת "צעדת הבושה". לפי ההערכות השתתפו במחאה בין 10,000 ל-20,000 איש. עם זאת, הביקורת על החוק נמשכה גם לאחר שנתניהו הודיע ב-3 בדצמבר על רצונו להחריג עצמו מהחוק, ולאחר שחקירותיו וחקירות שכבר החלו הוחרגו מחוק זה. הפגנות דומות התקיימו בשבועות העוקבים, ולצדן הפגנות במקומות נוספים בישראל.
ב-23 בדצמבר נערכה בירושלים ביוזמת יועז הנדל הפגנה של אנשי ימין, שבה השתתפו אריה אלדד ומשה יעלון וכן חברי הכנסת ממפלגת כולנו, רחל עזריה ורועי פולקמן. ההפגנות קיבלו לכאורה תמיכה מהנשיא ריבלין. למחרת פרסם ריבלין שכוונתו הייתה לעודד מעורבות אזרחים בדמוקרטיה ולא לתמוך בהפגנות.
במספר הזדמנויות הונפו בהפגנות שלטי BDS ושלטים עם מסרים אנטי-ציוניים. מארגני ההפגנות הסתייגו מפעילות זו. מיצג דמוי גיליוטינה שנשא מפגין בתל אביב בהפגנה ב-23 בדצמבר ספג גינויים מכל קצות המפה הפוליטית, כולל מצד המארגנים. גם בהפגנה שנערכה ב-30 בדצמבר שלטים המתייחסים לנתניהו כבוגד עוררו התנגדות וגינויים ממארגני המחאה ומפגינים.
בשנת 2019 נמשכו ההפגנות בכיכר גורן.
תגובות משמאל

בחלק מההפגנות השתתפו חברי כנסת, בהם יו"ר מרצ, ח"כ זהבה גלאון, ויו"ר "המחנה הציוני", אבי גבאי. גבאי אמר שההפגנה היא א-מפלגתית, מופנית נגד שחיתות אישית וציבורית ומטרתה לקרוא לפירוק הממשלה.
תגובות מימין

ראש הממשלה, בנימין נתניהו אמר שמדובר בהפגנות בלתי חוקיות שנועדו להפעיל לחץ על היועץ המשפטי לממשלה, וטען שהן ממומנות על ידי הקרן החדשה לישראל. נשיאת הקרן, טליה ששון, ומנכ"ל הקרן בארצות הברית, דניאל סוקאץ, הכחישו את הדברים. נתניהו תקף גם את הסיקור שמעניקים אמצעי התקשורת להפגנות ואמר כי "הם עושים הכל כדי לפגוע בי, ברעייתי, כי הם חושבים שאם הם יפילו אותי ואותה, הם יפילו אותנו. את הליכוד. את המחנה הלאומי כולו שהליכוד מוביל אותו. ולצורך זה כל האמצעים כשרים." הוא ביקר גם את מובילי ההפגנות, אלדד יניב ומני נפתלי.
ח"כ דודי אמסלם אמר כי ההפגנות אינן חוקיות ולא מוסריות וכי מדובר בבעלי אינטרסים הפועלים באובססיביות להפיל את ראש הממשלה.
בחודש יולי החלו להתקיים במקביל ובאותו מקום בפתח תקווה הפגנות תמיכה בראש הממשלה בארגונם של יו"ר הקואליציה דוד ביטן וח"כ נאוה בוקר. בהפגנות אלו השתתפו עשרות אנשים. לדברי ביטן "היו שחשבו שהכרעת העם תושלך לעריצות המיעוט. הם אותם שעומדים מול בית היועמ"ש במהלך חסר תקדים להפעלת לחץ לכפות עליו מה שלא הצליח בקלפי". בהמשך כינה ביטן את המפגינים "שמאל אנרכיסטי" ו"פורעי חוק".
בסוף ספטמבר 2019, לקראת השימוע לנתניהו, חזרו לכיכר הפגנות הימין, שבהן עלתה טענה שמנדלבליט ושי ניצן תפרו תיק לנתניהו. ההפגנות נמשכו גם לאחר השימוע. ב-9 בנובמבר 2019 נערכו הפגנות ימין בכיכר גורן וברחבת מוזיאון תל אביב לאמנות. ב-30 בדצמבר 2019 התרחבה מחאת הימין להפגנה בכיכר התרבות נגד מערכת המשפט כולה.
שבט בני נדיר

שבט בני נדיר (בערבית: بنو نضير, תעתיק מדויק: בַּנוּ נַצִ'יר) היה אחד משלושת השבטים היהודיים שהתגוררו בקרבת העיר ית'רב (כיום אל-מדינה) שבחג'אז (צפון-מערב ערב הסעודית) אשר בחצי האי ערב במאה ה-7. שני השבטים העיקריים האחרים היו שבט בני קינוקאע (بنو قينقاع) ושבט בני קורַיט'ה (بنو قـريظة).
מוחמד מקבל את כניעתו של שבט בני נדיר.
איור מספר היסטוריה (אנ') מן המאה ה-14
השבט בתקופה הקדם-אסלאמית

מוצאו של השבט שנוי במחלוקת. נראה כי מרבית שבט בני נדיר הורכב ממשפחות כהונה, ומשום כך כונה, יחד עם שבט בני קורַיט'ה, אל-כהניאן, קרי "הכהנים". אלו הגורסים כי מדובר בשבט יהודי מבחינה אתנית, אשר היה קשור ביהודי ח'ייבר, מצביעים על הגירת יהודים לאזור כתוצאה מרדיפות הרומאים ביהודה בזמן לא ידוע, אך ככל הנראה לאחר התקפת פומפיוס על יהודה (63 לפנה"ס), סיום המרד הגדול, כיבוש ירושלים בידי טיטוס (70) וחורבן בית שני ולאחר רדיפות אדריאנוס (136). יש המשערים כי הגעת היהודים לאזור הייתה מוקדמת יותר, כבר בימי כיבוש ירושלים בידי נבוכדנצר השני. לטענת ההיסטוריון המוסלמי אל-יעקובי לעומת זאת, היו בני נדיר שבט ערבי אשר המיר את דתו ליהדות והתיישב בקרבת הר נדיר, אשר נתן לשבט את שמו.
בני השבט התיישבו ליד העיר ית'רב, בעיקר באזור בֻעַירה (Bu'airah), אל-נועים (al-Nawa'im) מֻדאיניב (Mudainib) ובמצודות אל-בֻוַאליה (Al-Buwailah), בַראג' (Baraj), ע'ארס (Ghars) ופַדיג'ה (Fadija), מרחק חצי יום צעידה מדרום לית'רב. בדומה לשאר יהודי ית'רב נשאו בני השבט שמות ערביים, אך דיברו ערבית בדיאלקט נפרד. בני השבט היו חקלאים ועסקו בגידול וגדיד תמרים וכן הלוו כסף וסחרו בשריון ותכשיטים, בשומרם על קשרי מסחר עם סוחרים ערביים במכה. השבט חיי ברווחה על חלק מהאדמות הפוריות ביותר באזור.
בשנים שקדמו להג'רה, הגעת מחמד לאל-מדינה, נמנו על מנהיגי השבט חי בן אחיטוב (حيي بن أخطب), אחיו אבו יאסר וג'ודי (Juday) וכן סלאם אבן מִשכם. השבט היה קליינט של שבט בני אל-אוס (الأوس), אשר שרוי היה בסכסוך ארוך, בן למעלה ממאה שנים, עם שבט בני ח'זרג' (بنو خزرج). בקרב בֻעת', בשנת 617, תמך שבט בני נדיר, יחד עם שבט בני קורייט'ה, בשבט בני אאוס נגד שבט בני ח'זרג', אליו חבר שבט בני קיינוקאע. הקרב הסתיים בניצחונם של בני אאוס, ובני נדיר לצידם.